Gavin Came | RVAF Media Releases
Tag Archives: Gavin Came
Bedrog: Enorme opbrengs altyd 'n rooi vlag
Author: Hanlie Stadler
Date Published : 24 Maart 2015
BESKERM JOUSELF SÓ TEEN PONZI-SKEMAS, ANDER BEDROG
Moenie belê in iets wat jy nie verstaan nie, moenie jou ore om die braaivleisvuur uitleen nie en moenie probeer vinnig ryk word nie. Dít is kortom die beste maniere waarop jy keer dat jy die slagoffer van 'n Ponzi- of ander bedrieër word. Luister ook na die klankgreep wat 'n Ponzi-skema maklike verduidelik.
Moenie belê in iets wat jy nie verstaan nie – selfs al ís dit 'n goeie belegging. As jy dit nie verstaan nie, weet jy nie wat die risiko van 'n belegging behels nie.
Moenie luister na kroegpraatjies nie – iemand wat besig is om geld te maak, kan beslis nie vir jou 'n objektiewe mening gee nie. Dis dalk nou net die ou wat nog betyds in 'n Ponzi-skema belê het om enorme opbrengste te behaal. Jy's dalk die arme drommel wat belê wanneer die skema in duie begin stort.
Maar die belangrikste van alles is: Moenie onrealistiese verwagtinge oor opbrengste hê nie.
Dít is kortom die raad van Gavin Came, voorsitter van die komitee oor finansiële beplanning van die vereniging vir finansiële tussengangers van Suid-Afrika (FIA), na aanleiding van die nuutste beweerde bedrogspul wat oopgevlek is in die Suid-Afrikaanse beleggingswêreld.
'n Geoktrooieerde rekenmeester van Welgemoed in Kaapstad, Cobus Kellerman, word betrek by 'n beweerde Ponzi-skema wat via Mauritius sake gedoen het en na verneem word R200 miljard se bates onder bestuur het. Kellerman het na bewering bande gehad met Herman Pretorius, wat homself om die lewe gebring het toe sy bedrog aan die lig gekom het.
Duisende mense verloor jaarliks miljarde rande – dikwels hul aftreegeld – in twyfelagtige en bedrieglike "beleggings". Hoe keer jy dat jy 'n slagoffer raak?
Tags: Cobus Kellerman, FIA, Gavin Came, Hanlie Stadler, Herman Pretorius, RVAF
Bedrieglike beleggings vang jou só
Date Publiched: 12 April 2013
Dis 'n frase wat almal ken: As dit te goed klink om waar te wees, ís dit. En tog verloor duisende mense jaarliks miljarde rande in twyfelagtige en bedrieglike"beleggings". Hoe keer jy dat jy 'n slagoffer raak?
VERSKILLENDE SOORTE BEDROG Geen swendelaar gaan jou ooit nooi om in sy Ponzi- of piramideskema of ander soort skelmspul te belê nie. Hulle gaan jou intrek met indrukwekkende syfers en woorde wat klink of dit wettige beleggingsinstrumente is.
In die geval van 'n Ponzi-én 'n piramideskema word jou geld egter nooit regtig in 'n werklike onderneming, eiendom of ander beleggingsinstrument belê nie. Die geld wat jy belê, word gebruik om die belegger voor jou se beloofde opbrengs te betaal. Net só word jou "opbrengs"betaal uit die geld wat die volgende belegger belê.
WAT IS DIE ROL VAN 'N FINANSIËLE TUSSENGANGER?
Voordat jy jou geld belê, vra die raad van 'n sogenaamde finansiële tussenganger – hy kan die titel finansiële raadgewer, gesertifiseerde finansiële beplanner (CFP) of makelaar hê. "Ervare raadgewers het al ál die skemas gesien en weet hoe hulle werk," sê Came.
Uiteraard is daar enkele vrot appels in die bedryf vir finansiële tussengangers. Só was tussengangers by Herman Pretorius se bedrogspul betrokke. Die Fais-ombudsman het pas tussengangers wat beleggers se geld in Sharemax ('n eiendomsindikasie wat in duie gestort het) belê het, skuldig bevind aan 'n verskeidenheid oortredings.
Maar, sê Lubowski, baie min bedrieglike skemas laat hul produkte deur finansiële tussengangers verkoop óf hulle beperk hulle net tot enkele sulke tussengangers, wat dan ook gewoonlik 'n baie nou verhouding het met die"ghoeroe" van die beleggingskema.
Lubowski sê die rol van 'n finansiële beplanner strek baie verder as net die verkoop van versekerings- of beleggingsprodukte. "Hy moet jou éérs help om realisties en voldoende te beplan en dan te kyk na 'n portefeulje produkte. Enige beplanner wat net aan jou produkte wil verkoop voordat 'n behoorlike proses deurloop is, moet vir jou 'n rooi vlag wees."
Tags: Almo Lubowski, CFP, Defencex, Die Burger, Fais, FIA, FSB, FSP, Gavin Came, Hanlie Stadler, Herbalife, Herman Pretorius, JSE, Ombudsman, Ponzi, RVAF, Sharemax, Tupperware